মাঘের শুরুতেই শীত উধাও! বিদায় নিচ্ছে শীত? কী জানাচ্ছে হাওয়া অফিস

ওয়েবডেস্ক- মকর সংক্রান্তিত থেকে কী শীত (Winter) গায়েব হয়ে গেল? কলকাতার (Kolkata) তাপমাত্রায় ( Temperature) আর সেই শীতের আমেজ নেই,  এবার কী ফের বাড়বে তাপমত্রার পারদ। নতুন বছরের শুরুর দিকে কয়েকদিন ধরেই মরশুমের শীতলতম দিনের রেকর্ড করেছিল। কলকাতা সহ দক্ষিণবঙ্গে কাঁপিয়ে দিয়েছিল ঠান্ডা। বীরভূম সহ পশ্চিমের একাধিক জেলায় কোল্ড ডে অনুভূত হয়েছিল। কিন্তু বঙ্গে থমকে শীত, ভিলেন সেই পশ্চিমী ঝঞ্ঝা। তবে দক্ষিণবঙ্গে হালকা থেকে মাঝারি কুয়াশার সতর্কতা রয়েছে বিভিন্ন জেলাতে। তবে উত্তরবঙ্গে কুয়াশা সতর্কবার্তা রয়েছে।

মাঘের শুরুতে শীতে ভাটা। আবহাওয়া দফতর সূত্রে খবর, আজ বৃহস্পতিবার ভারতে একটি পশ্চিমী ঝঞ্ঝা (Western Storm) ঢুকতে পারে। তার জেরে উত্তুরে হাওয়া বাধা পাবের, এর ফলে পূর্ব ভারতে তাপমাত্রা বাড়বে। আগামী সোমবার পর্যন্ত গাঙ্গেয় পশ্চিমবঙ্গে ও উত্তরের জেলাগুলিতে সর্বনিম্ন তাপমাত্রার বিশেষ ওঠানামা হবে না, ফলে আবহাওয়া মোটের উপর শুষ্ক থাকবে। সকালে কুয়াশা থাকবে, বেলা বাড়ার সঙ্গে সঙ্গে আকাশ পরিষ্কার থাকবে। সর্বোচ্চ ও সর্বনিম্ন তাপমাত্রা ২৩ ডিগ্রি ও ১২ ডিগ্রির আশেপাশে থাকবে।

আরও পড়ুন- SSC: মূল মামলাকারী লক্ষ্মী তুঙ্গাই সিবিআই তালিকায় অযোগ্য প্রার্থী

সপ্তাহান্তে কলকাতায় তাপমাত্রা ১১ থেকে ১৩ ডিগ্রি সেলসিয়াস থাকবে। তবে পশ্চিমের জেলাগুলিতে তাপমাত্রার পারদ কিছুটা কমবে। ৯ থেকে ১১ ডিগ্রির মধ্যে থাকার সম্ভাবনা। আগামী সপ্তাহে মাঝামাঝি ফের পারদ পতন হতে পারে। দক্ষিণবঙ্গের একাধিক জায়গায় হালকা কুয়াশার সতর্কতা। শনি ও রবিবার সকালে ঘন কুয়াশা দেখা যাবে হুগলি, পূর্ব বর্ধমান, পশ্চিম বর্ধমান ও বীরভূমে। রবিবার মুর্শিদাবাদ, নদিয়া, উত্তর ২৪ পরগনাতেও ঘন কুয়াশার দেখা যেতে পারে। অপরদিকে ঘন কুয়াশার সতর্কবার্তা উত্তরবঙ্গে। শুক্র, শনি, রবিবার ঘন কুয়াশা থাকতে পারে উত্তরের একাধিক জেলায়। দার্জিলিং, উত্তর দিনাজপুর, কালিম্পং ও আলিপুরদুয়ারে ঘন কুয়াশার সতর্কতা রয়েছে। এই সময়ে কোথাও দৃশ্যমানতা ৫০ মিটার পর্যন্ত নামতে পারে।

The post মাঘের শুরুতেই শীত উধাও! বিদায় নিচ্ছে শীত? কী জানাচ্ছে হাওয়া অফিস first appeared on KolkataTV.